****

**ДУ “Мінская абласная бібліятэка імя А.С. Пушкіна”**

**Аддзел бібліятэказнаўства**

****

Беларускія пісьменнікі-юбіляры

2015 года

I паўгоддзе

**Мінск 2015**

ДУ “Мінская абласная бібліятэка імя А.С. Пушкіна”

Аддзел бібліятэказнаўства

Беларускія пісьменнікі-юбіляры

2015 года

Бібліяграфічны паказальнік

I паўгоддзе

**Мінск 2015**

**Змест**

|  |  |
| --- | --- |
| **Студзень.** Уладзімір Хадыка……………………………………...3  |  |
| **Люты.** Валянцін Тарас…………………………………………………….4 |  |
| **Сакавік.** Васіль Сташэўскі ………………………………………..5 |  |
| **Красавік.** Язэп Дыла ………………………………………………6 |  |
| **Май.** Юрка Гаўрук …………………………………………………7 |  |
| **Чэрвень.** Лідзія Арабей …………………………………………...8Васіль Зуёнак ……………………………………………9 |  |

 **Студзень**

**Уладзімір Хадыка**

 (1905–1940)

Уладзімір Марцінавіч Хадыка нарадзіўся 3 студзеня 1905 г. у вёсцы Цітва Пухавіцкага раёна Мінскай вобласці ў сялянскай сям’і. У 1923 г. скончыў агульнаадукацыйныя курсы ў Мінску. Працаваў настаўнікам пачатковых класаў у вёсцы Асака Дудзінскага сельсавета. З 1929 г. жыў у Мінску. Быў членам літаратурнага аб’яднання “Маладняк”. З вершамі выступіў у 1926 г. (часопіс “Чырвоны сейбіт”). У 1926 г. выйшаў яго зборнік вершаў “Суніцы”, у 1935 – зборнік “Радасны будзень”, у 1986 г. – зборнік вершаў “На ўзвеях дзён”. Уладзімір Хадыка пераклаў на беларускую мову аповесць К. Гарбунова “Ледалом”, кнігу выбраных твораў У. Бахмецьева “Людзі і рэчы”, творы М. Горкага, раман М. Шолахава “Ціхі Дон” і інш. Асноўная накіраванасць творчасці паэта – імкненне авалодаць грамадзянскай тэматыкай, паўнакроўна раскрыць светаадчуванне сучасніка, паяднаць рамантычную акрылёнасць з глыбокім лірызмам. На верш У. Хадыкі “Расцём і дужэем” А. Туранкоў напісаў песню. Памёр У. Хадыка 1 ліпеня 1940 г.

***Творы:***

1.Вершы / Уладзімір Хадыка ; Уступ.артыкул. Р. Бярозкіна. – Мн. : Беларусь, 1969. – 159 с.

2.Люблю, заўсёды сню і мару / Уладзімір Хадыка // Яна і я / уклад. Ул. Сіўчыкаў, Р. Шастак. – Минск , 2005. – С. 202–203.

3. На узвеях дзен : вершы / Уладзімір Хадыка. – Мн. : Маст. літ., 1986. – 269 с.

***Аб жыцці і творчасці***

1. Вялічка, А. Боль на мяжы адчаю... / Анатоль Вялічка // Голас Любаншчыны. – 2015. – 14 студз. – С. 3.

2. Грахоўскі, С. Другому сэрцу перадам: [пра вершы У. Хадыкі] // Грахоўскі С. Так і было. – Мн., 1986. – С. 141-146.

3. Ладуцька, М. “Прыгажэй за Швейцарыю” [Ул. Хадыка – паэт] // Беларуская мінуўшчына. – 1995. – № 3. – С. 35-36.

4. Марціновіч, А. Паклон з далёкай дарогі: [пра паэта Уладзіміра Хадыку, ураджэнца в. Цітва Пухав. р-на] // Марціновіч А. Дзе ж ты, храм праўды? –Мн., 1996. – С. 319-327.

**Люты**

**Валянцін Тарас**

(1930–2009)

Валянцін Яфімавіч Тарас нарадзіўся 9 лютага 1930 г. у горадзе Мінску ў сям’і мастака. У час Вялікай Айчыннай вайны трынаццацігадовым хлапчуком пайшоў у партызаны, быў байцом атрада “За Савецкую Радзіму” брыгады імя Чкалава. Узнагароджаны ордэнам Айчыннай вайны II ступені і медалямі.

Першыя вершы апублікаваў у 1948 г. Пісаў на рускай і беларускай мовах. Аўтар зборнікаў паэзіі “Минска улицы родные” (1950), “Доверие” (1960), “Пазіцыя” (1987) і кніг аповесцей і апавяданняў “Первая молния” (Масква, 1973), “Под созвездием Льва” (1978). Аўтар літаратурна-драматычнай кампазіцыі і тэкстаў большасці песень для канцэртнай праграмы “Праз усю вайну” ансамбля “Песняры”. У 1974 г. на Беларускім тэлебачанні пастаўлена яго п’еса “Не патушы свечку”. Творы В. Тараса перакладзены на асецінскую, польскую, украінскую, французскую і чэшскую мовы.

Памёр 13 лютага 2009 г.

***Творы***

1. Колеры : кніга вершаў / Валянцін Тарас. – Мн. : Маст.літ., 1995. – 96 с.

2. Крыж пакаянья / Валянцін Тарас // Дзеяслоў. – 2007. – № 5. – С.191-206.

3. Ля згаслага вогнішча / В. Тарас // Дзеяслоў. – 2010. – №1. – С.258-265.

***Аб жыцці і творчасці***

1. Ждан, О. Звенящий ручей / Олег Ждан // Нёман. – 2010. – № 2. – С.147-149.

2. Пучынская, К. Публіцыст і паэт Валянцін Тарас // Роднае слова. – 2010. – № 2. – С. 33.

3. Тычына, М. З жыццём не спрачаюцца // Роднае слова. – 2005. – № 2.–

С. 6–8.

4. Шапран, С.У. “Дзве мовы ў мяне – дзве родныя дубровы…” : да 85-годдзя з дня нараджэння Валянціна Тараса / Сяргей Шапран // Роднае слова. – 2015. – № 2. – С.17-19.

**Сакавік**

**Васіль Сташэўскі**

(1895–1937)

Васіль Пятровіч Сташэўскі нарадзіўся 23 марта 1895 г. у вёсцы Лугавая Капыльскага раёна Мінскай вобласці ў сялянскай сям’і. У 1914 годзе скончыў Нясвіжскую настаўніцкую семінарыю. Пасля заканчэння Мінскага настаўніцкага інстытута ў 1924 годзе выкладаў гісторыю і літаратуру на настаўніцкіх курсах і рабфаку ў Оршы, узначальваў культаддзел Аршанскага акруговага Савета прафсаюзаў. З 1927 г. – адказны сакратар літаратурнага аб’яднання “Маладняк”, з 1929 г. – аб’яднання “Полымя”. У 1928–1929 гг. працаваў у газеце “Савецкая Беларусь”. Пачаў друкавацца з 1923 г. Першую п’есу “На другі дзень” апублікаваў у 1926 годзе. Аўтар больш дваццаці п’ес: “Бацка і сын” (1927), “Музыка Цвілеўскі”, “Спявай, вясна!” (1928), “Віхор” (1930), “Самсон і Людміла” (1936) і інш. Выдаў кнігі прозы: “Пад местачковым месяцам”, “Шуміць бярэзінка”, зборнік нарысаў “Па сонечным шляху”. У 1936 г. Беларускім тэатрам юнага гледача пастаўлена яго п’еса “Мікола Гоман”. Лепшым творам пісьменніка ўласціва: добрае веданне жыцця, уменне бачыць і паказваць чалавека, арыгінальнае спалучэнне лірызму, тонкага гумару з публіцыстычнай накіраванасцю.

Памёр 29 кастрычніка 1937 г.

***Творы***

1. Сташэўскі, В. Гісторыя аднае лазні. – У кн.: Анталогія беларускага апавядання. У 2 т. Т. 1. – Мн. : Беларусь, 1967. – С. 358–371.

2. Сташэўскі, В. Шуміць бярэзінска : аповесці, апавяданні, нарысы. – Мн. : Дзярж.выд. БССР, 1963. – 331 с.

***Аб жыцці і творчасці***

1. Пятровіч, І. Уменне бачыць чалавека : [пра Васіля Пятровіча Сташэўскага, беларускага пісьменніка] // Слава працы. – 2000. – 29 сак.

2. Раеўская, А. Зямлі Капыльскай песняры [пісьменнікі В. Сташэўскі, К. Чорны, А. Коршак, Ян Скрыган] // Слава працы. – 1995. – 17 мая.

3. Сташэўскі Васіль Пятровіч. – У кн.: Пісьменнікі Савецкай Беларусі. – Мн., 1981. – С. 327–328.

4. Сташэўскі Васіль Пятровіч. Беларускі савецкі пісьменнік. У кн.: БелСЭ. Т. 10. – Мн., 1974. – С. 67.

**Красавік**

**Язэп Дыла**

(1880–1973)

Язэп (Восіп Лявонавіч) Дыла нарадзіўся 14 красавіка 1880 г. у горадзе [Слуцку](http://be-x-old.wikipedia.org/wiki/%D0%A1%D0%BB%D1%83%D1%86%D0%BA) ў сям’і служачага. У дзяцінстве вялікі ўплыў на хлопчыка аказала бабуля Дамініка, якая ахвотна расказвала яму мноства казак, песень, гістарычных паданняў.

Скончыў Слуцкую гімназію ў 1898 г. У 1903–1904 гг. Працаваў у рэдакцыі мінскай газеты “Северо-Западный край”.

Першыя творы (абразок “Перад раніцаю” і верш “Вечар ясны, ціхі…”) надрукаваў у 1912 г. у газеце “Наша Ніва”. Аўтар п’ес “Панскі гайдук” (1926), “Юнак з Крошына”, гістарычнай аповесці “Настасся Мякота” і шэрагу твораў для дзяцей. У перыядычным друку публікаваў апавяданні, крытычныя артыкулы, рэцэнзіі. Пераклаў на беларускую мову паасобныя вершы М. Канапніцкай, працы аб тэатральным жыцці Беларусі ў канцы XIX – пачатку XX стст., успаміны пра Я. Купалу, Я. Коласа, Я. Райніса.

Памёр 7 красавіка 1973 г.

***Творы***

1. Творы / Язэп Дыла. – Мн. : Маст. літ., 1981. – 349 с.

***Аб жыцці і творчасці***

1. Бусько, В. Невядомае аб вядомым : [з гісторыі і біяграфіі Язэпа Дылы] / В. Бусько // Полымя. – 1999. – № 10. – С. 145–152.

2. Залеская, Г. Пісьменнік і грамадскі дзеяч / Г. Залеская // Слуцкі край. – 1995. – 26 крас.

3. Лаўшук, С. З плеяды палемічных патрыётаў / Сцяпан Лаўшук // Роднае слова. – 2005. – № 3. – С. 3–5.

4. Лук’янцава, Л. Шлях амаль у сотню гадоў / Л. Лук’янцава // Слуцкі край. – 1998. – 8 крас.

4. Юрэвіч Л.Н. Язэп Дыла і яго гістарычны раман “На шляху з варагаў у грэкі”// Весці Акадэміі навук БССР. Серыя грамадскіх навук. – 1991. – № 5. – С. 103–112.

**Май**

**Юрка Гаўрук**

**(1905–1979)**



Юрка (Юрый Паўлавіч) Гаўрук нарадзіўся 6 мая 1905 года ў горадзе Слуцку Мінскай вобласці ў сям’і рабочага. У 1921 г. скончыў слуцкую школу другой ступені, у 1925 г. – Вышэйшы літаратурна-мастацкі інстытут імя В. Брусава ў Маскве. Быў дацэнтам кафедры беларускай мовы і літаратуры ў Горацкай сельскагаспадарчай акадэміі (1925–1931). Працаваў у галіне перакладу з французскай, англійскай, нямецкай, польскай, рускай, украінскай моў на беларускую мову. Першая публікацыя – у 1925 г. (верш Г. Гейнэ “Ткачы”). Пераклаў п’есы У. Шэкспіра “Сон у летнюю ноч”, “Гамлет”, “Атэла”, “Кароль Лір”. У яго перакладзе ставіліся п’есы “Прыніжаныя і зняважаныя” паводле Ф. Дастаеўскага (1957), “Тысяча франкаў узнагароды” В. Гюго (1962). Напісаў зборнік краязнаўчых апавяданняў “Вясковыя рыскі” (1926). Аўтар першай на Беларусі кніжкі паэтычных перакладаў “Кветкі з чужых палёў” (1928). У 1969 г. выйшаў зборнік арыгінальных вершаў і перакладаў “Іскры з крэменя”. Ю. Гаўрук пераклаў асобныя творы А. Пушкіна, Ф. Шылера, А. Міцкевіча, Дж. Байрана, Лесі Украінкі і інш. На рускую мову пераклаў аповесць “Люба Лук’янская” (1965) і раманы “Пошукі будучыні” (1968) К. Чорнага і “Серадзібор” (1966) П. Пестрака. Аўтар артыкулаў па тэрыі і практыцы мастацкага перакладу, эсэ, якія ўвайшлі ў кнігу “Ступень адказнасці” (1986).

Памёр 18 лютага 1979 г.

***Творы***

1. Агні ў прасторах : выбр. пераклады / Юрка Гаўрук. – Мінск : Маст. літ., 1975. – 270 с.

2. Іскры з крэменя : вершы і пераклады / Юрка Гаўрук. – Мн. : Беларусь, 1969. – 126 с.

3. Ступень адказнасцi : літ.-крыт. артыкулы, эсе / Юрка Гаўрук. – Мінск : Маст. літ., 1986. – 236 с.

4. Узвіхраны ветразь : вершы. Паэма. Пераклады / Юрка Гаўрук ; уклад. Т.М. Мытнік ; прадм. Н.С. Гілевіча ; маст. М.С. Будавей. – Мн. : Маст.літ., 1990. – 142 с. – (Б-ка беларускай паэзii).

***Аб жыцці і творчасці***

1. Базарэвіч, М. Паэт і перакладчык / М. Базарэвіч // Шлях Ільіча. – 1990.– 7 ліп.

2. Вільтоўскі, В. Успамінаючы Юрыя Паўлавіча Гаўрука / В. Вільтоўскі // ЛіМ. – 2005. – 10 чэрв. – С. 15.

3. Вільтоўскі, В. Ягоны і наш кветнік / В. Вільтоўскі // ЛіМ. – 2000. – С. 12.

4. Гаравая, І. “Чужыя кветкі” на беларускай глебе / Інга Гаравая // Роднае слова. – 2005. – № 4. – С. 3–7.

5. Гілевіч, Н. Майстар “з краю музыкі і слова” / Н. Гілевіч // У гэту веру / Н. Гілевіч. – Мінск, 1978. – С.67–74.

**Чэрвень**

# Лідзія Львоўна Арабей

# (1925–2015)

# C:\Users\metod\Pictures\arabey1.gifЛідзія Львоўна Арабей нарадзілася 27 чэрвеня 1925 г. у вёсцы Нізок Уздзенскага раёна Мінская вобласці ў сям’і служачых. Літаратурную працу пачала ў 1945 г. У 1956 г. выдала даследаванне “Цётка (Алаіза Пашкевіч)”, у 1959 г. – крытыка-біяграфічны нарыс “Хвядос Шынклер”. Аўтар зборнікаў аповесцей і апавяданняў “Мера часу” (1962), “Экзамен” (1963), “Ларыса” (1964), “Мне трэба ехаць” (1974), Паласа дажджу” (1984), “Пошукі кахання” (1987), дакументальных аповесцей пра Цётку “На струнах буры” (1967) і “Стану песняй” (1977), раманаў “Іскры ў папялішчы” (1970) і “Сузор’е Вялікай Мядзведзіцы” (1980), кнігі сатыры і гумару “Кватэра № 3” (1961). Выдала зборнікі апавяданняў для дзяцей “Калібры” (1960), “Ісці ў разведку” (1989) і аповесць “Сіні бор” (1972). Пераклала раман эстонскага пісьменніка А.Хінта “Бераг вятроў” (з А.Раманоўскай, 1960). Памерла 20 лютага 2015 г.

# *Творы*

# 1. Выбранае : аповесці, апавяданні / Л.Арабей. – Мн. : Маст. літ., 1975. – 364 с. – (Б-ка беларускай прозы).

# 2. Жыццё не спыняецца : апавяданне / Лідзія Арабей // Дзеяслоў. – 2012. – № 4. – С. 166–172.

# 3. Ісці ў разведку : апавяданні, казкі : для мал. Шк. Узросту / Л.Л.Арабей ; маст. С.Волкаў. – Мн. : Юнацтва, 1989. – 79 с.

# 4. Мама. Мікітаў сон / Лідзія Арабей // Пакліч у госці сонца : зборнік твораў для пазакласнага чытання / склад. : Л.Ф.Кузняцова, Н.У.Антонава. – Мінск, 2012. – С. 3–7.

# 5. Пошукі ісціны : абразкі / лідзія Арабей // дзеяслоў. – 2013. – № 1. – С. 109–120.

# 6. Пошукі ісціны. Навелы-карацелькі // Полымя. – 1997. – № 11. – С. 83.

# 7. Перавал : аповесці, апавяданні / Лідзія Арабей ; [маст. І.М. Лобан]. – Мн. : маст. Літ., 1998. – 251, [2] с.

# 8. Пошукі кахання : аповесці, апавяданні / Л.Л.Арабей ; маст. В.Пучынскі. – Мн. : Маст. літ., 1987. – 287 с.

# 9. Сіні бор : аповесць : для сярэд. шк. узросту / Л.Л.Арабей ; маст. Б.Забораў. – Мн. : Беларусь, 1972. – 103 с.

# 10. Созвездие Большой Медведицы : роман / Л.Арабей. – М. : Воениздат, 1983. – 252 с.

# 11. Стану песняй… : жыццё і творчасць Цёткі : дакум. Аповесць / лідзія арабей. – Мінск : Маст.літ., 1990. – 268 с.

# *Аб жыцці і творчасці*

# 1. Драчан, А. Землякам / Аксана Драчан // літаратура і мастацтва. – 2014. – 28 сак. – С. 15.

# 2. Калкоўская, З. гарызонты яе жыцця // Чырвоная зорка. – 2010. – 30 чэрв.

# 3. Чыгрын, С. Лідзія Арабей 6 “Не хочацца верыць у горшае” / Сяргей Чыгрын // Чырвоная зорка. – 2013. – 29 чэрв. – С. 2.

**Васіль Зуёнак**

(Нар. 1935 г.)



Васіль Васільевіч Зуёнак нарадзіўся 3 чэрвеня 1935 года ў вёсцы Мачулішча Крупскага раёна Мінскай вобласці ў сялянскай сям’і. У 1954 г. скончыў Барысаўскае педагагічнае вучылішча і паступіў на аддзяленне журналістыкі філалагічнага факультэта Беларускага дзяржаўнага універсітэта імя У.І. Леніна. Пасля заканчэння універсітэта у 1959 г. працаваў у рэдакцыі газеты “Рабочае юнацтва” (Мінск), з 1960 да 1966 г. – у газеце “Піянер Беларусі”. Быў галоўным рэдактарам часопіса “Бярозка” (1972–1978).

Выступае ў друку з вершамі з 1954 г. Аўтар кніжак паэзіі “Крэсіва” (1966), “Крутаяр” (1969), “Сяліба” (1973), Маўчанне травы” (1980), “Світальныя птушкі” (1982), зборніка гумарыстычных вершаў “Качан на п’едэстале” (1973), кнігі літаратурна-крытычных артыкулаў “Лінія высокага напружання” (1983). Напісаў кніжкі нарысаў і замалёвак для дзяцей “Любіць прыроду – любіць Радзіму” (1962), “Працай славіцца чалавек” (1963) і паэтычныя зборнікі “Вясёлы калаўрот” (1965), “Жылі-былі пад вадой” (1969), “Сонечны клубочак” (1972) і інш.

Перакладае з рускай, украінскай, балгарскай, польскай, славацкай, сербскай і іншых моў. Разам з Р. Барадуліным пераклаў кніжку вершаў У. Лучука “Возера-Бульдозера” (1978).

Лаўрэат прэміі Ленінскага камсамола Беларусі (1974) за кнігу вершаў “Сяліба”, Дзяржаўнай прэміі БССР імя Я. Купалы (1982) за паэму “Маўчанне травы”.

 ***Творы***

1. Гронка цішынi : выбраныя творы : у 2 т. Т. 1 / Васіль Зуёнак. – Мінск : Маст. літ., 1996. – 446 с.

2. Дзякуй, слова, табе... : вершы / Васіль Зуёнак // Дзеяслоў. – 2012. – № 1. – С. 29–42.

3. Жнiўны дзень : выбранае / Васіль Зуёнак. – Мн. : Маст. літ., 1985.– 351 с.

4. Збіраць брусніцы... : вершы / Васіль Зуёнак // Дзеяслоў. – 2013. – № 3. – С. 5–15.

5. Качан на п'едэстале : гумарыст. вершы / Васіль Зуёнак. – Мн. : Выд-ва ЦК КПБ, 1973. – 48 с. – ( Б-ка "Вожыка").

6. Крутаяр : вершы / Васіль Зуёнак. – Мн. : Беларусь, 1969.– 70 с.

7. Лета трывожных дажджоў : вершы / Васіль Зуёнак. – Мн. : Маст. літ., 1990. – 158 с.

8. Неба няма ў сусвеце. Неба – у сэрцы тваім : вершы / Васіль Зуёнак // Маладосць. – 2014. – № 3. – С. 57–60.

9. Па ельнічку, па бярэзнічку... : беларус. грыбы ў вершах і малюнках / Васіль Зуёнак. – Мінск : Юнацтва, 1996. – 32 с.

10. Пісьмы з гэтага свету : вершы / Васіль Зуёнак. – Мінск : Маст. літ., 1995. – 174 с.

11. Пяцірэчча : выбраныя творы : у 2 т. Т. 2 / Васіль Зуёнак.– Мінск : Маст. літ., 1998. – 320 с.

12. Сяліба : вершы і паэма / Васіль Зуёнак. – Мн. : Маст. літ., 1973. – 95 с.

13. Чорная лесвіца : вершы, паэма / Васіль Зуёнак. – Мінск : Маст. літ., 1992. – 159 с.

14. Эцюды : эсэ / Васіль Зуёнак // Дзеяслоў. – 2012. – № 5. – С. 267–278.

***Аб жыцці і творчасці***

1. Зуёнак, В. Бачу з усіх сцяжын…У кн.: Вытокі песні. Аўтабіяграфіі беларус. пісьменнікаў. – Мн. : Маст. літ., 1973. – С. 77–80.

2. Зуёнак, В. “На геаграфічным перавале…” / Васіль Зуёнак; гутарыў Андрэй Масквін // Дзеяслоў. – 2010. – № 2. – С. 305–310.

3. Карнялюк, К. 1999–2000 гады па-зуёнкаўску : [Васіль Зуёнак] // Ленінскім курсам. – 1998. – 21 кастр.

4. Бярозка, Ул. Лёс народа і паэта [В. Зуёнка] // Віцеб. рабочы. – 1995. – 3 чэрв.

5. Заяц, Н. Гаспадар паэтычнай Сялібы / Наталля Заяц // Выбраныя творы / Васіль Зуёнак. – Мінск, 2010. – С. 5–24.

6. Гніламёдаў, У. Арыенціры памяці [пра творчасць Васіля Зуёнка]. – У кн.: Гніламёдаў, У. Ля аднаго вогнішча. – Мн. : Юнацтва, 1984.– С. 126–143.

7. Вярцінскі, А. Я памяць збярог…[пра паэзію В. Зуёнка]. – У кн.: Вярцінскі, А. Высокае неба ідэала. – Мн. : Маст. літ., 1980. – С. 162–166.

8. Бельскі, А. І. Спавядальныя матывы ў паэзіі Васіля Зуёнка : (матэрыял да вывучэння тэмы “Сучасная беларуская паэзія” ў 11-м класе) / А.І. Бельскі // Беларуская мова і літаратура. Серыя “У дапамогу педагогу”. – 2015. – № 1. – С. 43–44.

9. Заяц, Н. “Мы заўжды на пачатку дарог…” : штрыхі да творчага партрэта Васіля Зуёнка / Наталля Віктараўна Заяц // Роднае слова. – 2010. – № 6. – С. 12–15.

10. Заяц, Н. Яму адгукаецца слова / Наталля Заяц // Полымя. – 2010. – № 1. – С. 102–107.

11. Заяц, Н. “С открытым боли и любви сердцем” / Наталья Заяц // Нёман. – 2005. – № 11. – С.165–172.

**Беларускія пісьменнікі-юбіляры 2015 года:**

**бібліяграфічны паказальнік (I паўгоддзе)**

Складальнікі: Мельнічак А.А.

Рэдактар: Законнікава Л.Р.

Адказны за выпуск: Лыка М.У.

Падпісана да друку 07.05.2015 г.

Тыраж 35 экз. Заказ № 6

Рызограф Мінскай абласной бібліятэкі імя А.С.Пушкіна

220005 г. Мінск, вул. Гікалы, 4

Мінская абласная бібліятэка імя А.С.Пушкіна